
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

27 ΝΟΕΜΒΡΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

976 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κωδικοποίηση διάταξης . 1 

Αύξηση του εφάπαξ βοηθήματος που χορηγεί ο Κλάδος Αρωγής του 
Ταμείου Ασφαλίσεως Ορθοδόξου Εφημεριακού Κλήρου Ελλάδος 

(ΤΑΚΕ). 2 

Τροποποίηση διατάξεων του Καταστατικού του Ταμείου Ασφαλί¬ 
σεως Προσωπικού Ιονικής - Λαϊκής Τράπεζας. 3 

Αντικατάσταση της παραγ. 4 του άρθρου 21 του Κανονισμού Εκ¬ 
παίδευσης ΑΔΣΕΝ. 4 

Έγκριση Πράξεως Δ.Σ./Ο.Λ.Π. αριθ. 126/27.3.91. 5 

Τροποποίηση της 13123/19.7.91 απόφασης Νομάρχη Δωδεκα- 
νήσου «περί Σύστασης Σχολικής Επιτροπής Δημοτικού Σχολείου 

και Γυμνασίου Δήμου Μεγάλου Χωρίου Τήλου». 6 

Τροποποίηση απόφασης συσταθέντος Νομικού Προσώπου με την 
επωνυμία «Σχολική Επιτροπή Α/θμιας Εκπ/σης» Κοινότητας 

Αγκώνος Ν. Κεφ/νίας. 7 

Σύσταση ίδιου Νομικού Προσώπου στην Κοινότητα Γουβών Ν. Λα¬ 
κωνίας με την επωνυμία «Σχολική Επιτροπή Δημοτικού Σχο¬ 
λείου Γουβών». 8 

Σύσταση προσωρινών θέσεων αορίστου χρόνου με σχέση εργασίας 

Ι.Δ. στο Δήμο Αθηναίων. 9 

Σύσταση προσωρινής θέσης Ι.Δ. αορίστου χρόνου στο Δήμο Αθη¬ 
ναίων.10 

Τροποποίηση του Κανονισμού του Εκκλησιαστικού Ιδρύματος Προ¬ 
στασίας Απόρων Κορασίδων (Ε.Ι.Π.Α.Κ.) Ο Άγ. Ανδρέας της 
Ι.Μ. Νέας Σμύρνης.11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ34α/611 (1) 


Κωδικοποίηση διάταξης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 42 του Ν. 1140/81. 

2. Τις .διατάξεις του άρθρου 14 του Ν. 4169/61. 

3. Τα άρθρα 23, 24, 27 του Ν. 1558/85 «Κυβέρνηση και Κυβερνη¬ 
τικά Όργανα» σε συνδυασμό με το Π. Δ/γμα 105/88 (Οργανισμός 
Γ.Γ.Κ.Α.). 

4. Την αριθ. 1540/18.9.91 απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιο¬ 
τήτων στον Υφυπουργό Υγείας, Πρόνοιας και Κοιν. Ασφαλίσεων. 

5. Τη Φ. 34α/353/11.9.91 απόφαση του Υπουργού Υγείας, Πρό¬ 
νοιας & Κοινωνικών Ασφαλίσεων (ΦΕΚ 858/18.10.91). 

6. Τη γνώμη του Δ.Σ. του ΟΓΑ που διατυπώθηκε στην 115/ 


13.6.91 συνεδρίασή του και το αριθ. 68941/30.10.91 έγγραφο του 
ΟΓΑ, αποφασίζουμε: 

Η παράγρ. 1 του άρθρου 2 της Φ. 34α/280/24.5.89 Υπουργικής 
Απόφασης, χάριν κωδικοποιήσεως και ενότητας των σχετικών διατά¬ 
ξεων, αντικαθίσταται ως ακολούθως: 

«Το ποσό του μηνιαίου εξωϊδρυματικού επιδόματος είναι ίσο με το 
19πλάσιο του ημερομίσθιου του ανειδίκευτου εργάτη, όπως αυτό καθο¬ 
ρίζεται κάθε φορά». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1991 

Ο ΥΦΥΠΟΥΡΓΟΣ . ι— ■ 

Δ. ΣΙΟΥΦΑΣ 

- 4 — 

Αριθ . Φ60/9/1688 (2) 

Αύξηση του εφάπαξ βοηθήματος που χορηγεί ο Κλάδος Αρωγής του 

Ταμείου Ασφαλίσεως Ορθοδόξου Εφημεριακού Κλήρου Ελλάδος 

(ΤΑΚΕ). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 7 του Π.Δ. 228/19 7 3 (Α' 284) «περί 
τροποποιήσεως και αυμπληρώσεως της περί του Ταμείου Ασφαλίσεως 
Ορθοδόξου Εφημεριακού Κλήρου νομοθεσίας». 

2. Τις διατάξεις των άρθρων 23, 24, 26 και 27 του Ν. 1558/1985 
(Α' 137). 

3. Τις διατάξεις του άρθρου 14 του Π. Δ/τος 105/1988 (Α’ 46). 

4. Την Υ. 1540/18.9.91 (Β’ 754) κοινή απόφαση του Πρωθυπουρ¬ 
γού και Υπουργού Υγείας, Πρόνοιας και Κοινωνικών Ασφαλίσεων. 

5. Τη γνώμη του Δ.Σ. του Ταμείου Ασφαλίσεως Ορθοδόξου Εφημε- 
ριακού Κλήρου Ελλάδος, που διατυπώθηκε κατά την .6θ/ΐΒ/ 
30.4.1991 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 37η/25.9.91 συνεδρίασή του της ΚΣΤ' περιόδου, απο¬ 
φασίζουμε: 

Η παρ. 2 του άρθρου 1 της Υ.Α. 60/3/οικ. 1924/13.5.1976 (Β' 
664) «περί τροποποιήσεως ενίων διατάξεων του Κλάδου Αρωγής του 
Ταμείου Ασφαλίσεως Ορθοδόξου Εφημεριακού Κλήρου Ελλάδος» όπως 
τροποποιήθηκε και ισχύει μεά την Υ.Α.Φ60/2044/24.12.1990 (Β' 
8/91) τροποποιείται ως ακολούθως: 

«2. Το καταβλητέο βοήθημα, σύμφωνα με τις προαναφερθεϊσες 
προϋποθέσεις, στον έχοντα χρόνο ασφάλισης 420 μηνών ασφαλισμένο ή 
την οικογένειά του σε περίπτωση θανάτου του, αποτελείται από το 
άθροισμα των γινομένων που προκύπτουν από τον πολλαπλασιασμό του 
κατά τα ανωτέρω μέσου όρου των αποδοχών, επί συντελεστή: 

1) 50 του τμήματος αποδοχών μέχρι 10.000 δρχ. 

2) 48 του τμήματος αποδοχών από 10.001 - 13.000 δρχ. 

3) 46 του τμήματος αποδοχών από 13.001 - 16.000 δρχ. 

4) 44 του τμήματος αποδοχών από 16.001 - 19.000 δρχ. 

5) 42 του τμήματος αποδοχών από 19.001 - 22.000 δρχ. 

6) 40 του τμήματος αποδοχών από 12.001 - 25.000 δρχ. 

7) 38 του τμήματος αποδοχών από 25.001 - 28.000 δρχ. 

8) 36 του τμήματος αποδοχών από 28.001 - 31.000 δρχ. 

9) 34 του τμήματος αποδοχών από 31.001 - 34.000 δρχ. 

10) 32 του τμήματος αποδοχών από 34.001 - 37.000 δρχ. 

11) 30 του τμήματος αποδοχών από 37.001 

12) 28 του τμήματος αποδοχών από 40.001 

13) 26 του τμήματος αποδοχών από 43.001 

14) 24 του τμήματος αποδοχών από 46.001 

15) 22 του τμήματος αποδοχών από 49.001 - 52.000 δρχ. 

16) 20 του τμήματος αποδοχών από 52.001 - και άνω 

Οι έχοντες χρόνο ασφάλισης κάτω των 420 μηνών ασφαλισμένοι ή 
σε περίπτωση θανάτου οι οικογένειες τους, δικαιούνται ποσού αντίστοι¬ 
χου προς τους μήνες της ασφάλισης. Χρόνος πέραν των 420 μηνών δε 
λαμβάνεται υπόψη για τον παραπάνω καθορισμό». 

Η απόφαση αυτή, η ισχύς της οποίας αρχίζει από την ημερομηνία δη¬ 
μοσίευσής της, να δημοσιευθεί στην Εφημερίδα της Κυβερνήσεως. 

Αθήνα, 12 Νοεμβρίου 1991 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 


40.000 δρχ. 
43.000 δρχ. 
46.000 δρχ. 
49.000 δρχ. 


♦ 


Αριθ. 48/1260 (3) 

Τροποποίηση διατάξεων του Καταστατικού του Ταμείου Ασφαλίσεως 
Προσωπικού Ιονικής - Λαϊκής Τράπεζας. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 40 του Ν. 1902/1990 «Ρύθ¬ 
μιση συνταξιοδοτικών και άλλων συναφών θεμάτων» (Α' 138). 

2. Τις διατάξεις των άρθρων 23 (παρ. 1 εδάφ. στ'), 24 (παρ. 1 και 2 
εδάφ. γ') και 27 (παρ. 1 εδάφ. δ') του Ν. 1558/1985 «Κυβέρνηση και 
Κυβερνητικά Όργανα» (Α' 137) και των άρθρων 5 και 14 του Π. Δ/ 
τος 437/1985 «Καθορισμός και ανακατανομή των αρμοδιοτήτων των 
Υπουργείων» (Α' 157). 

3. Τις διατάξεις του άρθρου 14 του Π. Δ/τος 105/1988 «Οργανι¬ 
σμός της Γενικής Γραμματείας Κοινωνικών Ασφαλίσεων Υπουργείου 
Υγείας, Πρόνοιας και Κοινωνικών Ασφαλίσεων» (Α' 46). 

4. Την αρ. Υ 1540/18.9.1991 Κοινή Απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρόνοιας και Κοινω¬ 
νικών Ασφαλίσεων Δημήτριο Σιούφα» (Β' 754). 

5. Τη γνωμοδότηση του Συμβουλίου Κοινωνικής Ασφάλειας που 
διατυπώθηκε στιςαρ. 33η/22.5.1991 και 37η/25.9.1991 συνεδριά¬ 
σεις του της ΚΣΤ' Περιόδου. 

6. Τη γνώμη του Διοικητικού Συμβουλίου του Ταμείου Ασφαλίσεως 
Προσωπικού Ιονικής - Λαϊκής Τράπεζας, που διατυπώθηκε στις αρ. 6/ 
8.2.1991 και 24/27.6.1991 συνεδριάσεις του, αποφασίζουμε: 

Η παρ. 8 του άρθρου 37 του Καταστατικού του Ταμείου Ασφαλίσεως 
Προσωπικού Ιονικής - Λαϊκής Τράπεζας (αρ. Φ. 48/3/758/ 
25.6.1987, (ΦΕΚ Β' 385 Υπουργική Απόφαση) αντικαθίσταται ως 
εξής: 

«8. Η παρεχόμενη σε εκπαιδευτήρια, οικοτροφεία, άσυλα, ιδρύματα, 
ή οιουδήποτε χαρακτηρισμού θεραπευτήριο, αγωγή, με ειδική εκπαί¬ 
δευση, ή επιμέλεια, ή περίθαλψη σε σωματικά, ή νοητικά ανάπηρα, ή 
δυσπροσάρμοστα τέκνα ασφαλισμένων εμπίπτει στην περίθαλψη που 
παρέχει το Ταμείο στους ασφαλισμένους του. 

Η διαδικασία που ακολουθείται είναι η εξής: μέχρι τη συμπλήρωση 
του 25ου έτους της ηλικίας με απόφαση του Διοικητικού Συμβουλίου, 
μετά από σύμφωνη γνώμη της αρμόδιας υγειονομικής επιτροπής. Μετά 
τη συμπλήρωση του 25ου έτους της ηλικίας, για την ανάγκη συνέχισης 
ή μη της αγωγής αποφαίνεται η αρμόδια υγειονομική επιτροπή κάθε 
τρία χρόνια. 

Το ύψος των νοσηλίων - τροφείων, που καταβάλλει το Ταμείο, για 
την παραπάνω περίθαλψη, ισούται με το ποσό που καθορίζεται κάθε 
φορά, για το σκοπό αυτό, με σχετική Υπουργική Απόφαση, που εκδίδε- 
ται σύμφωνα με το άρθρο 22 του Ν. 997/1979. 


Με γενική απόφαση του Δ.Σ. του Ταμείου δύναται να ορισθεί η συμ¬ 
μετοχή του ασφαλισμένου στις δαπάνες της παραπάνω περίθαλψης σε 
ποσοστό, που καθορίζεται με την απόφαση αυτή και πάντως όχι ανώ¬ 
τερη του 1/4, καθώς και η διαδικασία παροχής αυτής της περίθαλψης». 

Η ισχύς της απόφασης αυτής αρχίζει από 1.1.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Νοεμβρίου 1991 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 

- ♦- 

Αριθ. Μ. 2115.1/2/91 (4) 

Αντικατάσταση της παραγ. 4 του άρθρου 21 του Κανονισμού Εκπαίδευ¬ 
σης ΑΔΣΕΝ. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 49 παράγρ. 4 εδάφ. β του Ν. 576/77 
«περί οργανώσεως και διοικήσεως της Μέσης και Ανωτέρας Τεχνικής 
και Επαγγελματικής Εκπαίδευσης» (ΦΕΚ 102Α/77) σε συνδυασμό 
προς τα άρθρα 51 παράγρ. Ια του Ν. 1404/1983 (ΦΕΚ 187Α’/83) 
και 95 παράγρ. 12 του Ν. 1566/1985 (ΦΕΚ 167Α'/85). 

β) Τις διατάξεις του άρθρου 68 του ΝΔ 187/73 «περί Κώδικος Δη¬ 
μοσίου Ναυτικού Δικαίου» (ΦΕΚ 261Α'/73). 

γ) Την αριθ. Μ. 2115.1/22/87/29.12.89 απόφαση Υπουργού 
Εμπορικής Ναυτιλίας «Κύρωση του Κανονισμού Εκπαίδευσης των 
Ανωτέρων Δημοσίων Σχολών Εμπορικού Ναυτικού Πλοιάρχων και 
Μηχανικών» (ΦΕΚ 6Β/11.1.90). 

δ) Την αριθ. 09/7.11.1991 γνώμη του Συμβουλίου Δημοσίων Σχο¬ 
λών Εμπορικού Ναυτικού, αποφασίζουμε: 

Η παράγραφος 4 του άρθρου 21 της (γ) σχετικής αντικαθίσταται ως 
εξής: 

«4. Ο σπουδαστής που περάτωσε το εκπαιδευτικό ταξείδι προσκομί¬ 
ζει στη Σχολή πριν την εγγραφή του στη Β' ή Γ’ διδακτική περίοδο το 
ειδικό εγχειρίδιο κατευθυνόμενης εκπαίδευσης επί πλοίου, πλήρως συ¬ 
μπληρωμένο καθώς και το ημερολόγιο απασχόλησης όπου, ενώπιον 
επιτροπής αποτελούμενης από δύο καθηγητές ναυτικών μαθημάτων 
της ειδικότητάς του, υποστηρίζει προφορικά υπό τύπου συνέντευξης, τις 
εργασίες που εκτέλεσε επί του πλοίου. Σε περίπτωση που δεν υπηρετεί 
στη Σχολή επαρκής αριθμός μονίμων ή με Σ.Ι.Δ.Α.Χ καθηγητών ναυτι¬ 
κών μαθημάτων ειδικότητας του σπουδαστή, δύνανται να συμμετέχουν 
στην Επιτροπή ωρομίσθιοι καθηγητές ναυτικών μαθημάτων οι οποίοι 
θα αποζημιώνονται υπερωριακά». 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 7 Νοεμβρίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

- 4 - 

Αριθ. 3422.21/5/91 (5) 

Έγκριση Πράξεως Δ.Σ./Ο.Λ.Π. αριθ. 126/27.3.91. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α)ΤουΑ.Ν. 1559/50, που κυρώθηκε με το Ν. 1630/51, όπως αυ¬ 
τές ισχύουν σήμερα. 

β) Του Ν. 1220/81. 

γ) Του Κανονισμού και Τιμολόγια Εργασιών Φορτοεκφορτώσεων 
και Μεταφορών (ΚΤΕΦΜ/Ο.Λ.Π.). 

δ) Του Κανονισμού Επιβολής Αποθηκευτικών Δικαιωμάτων (ΚΕ- 
ΑΔ/Ο.Λ.Π.). 

2. Το έγγραφο Ο.Λ.Π. αριθ. 8798/2220/22.4.91 με τη συνημ¬ 
μένη σ’ αυτό προς έγκριση Πράξη του Δ.Σ./Ο.Λ.Π. 126/27.3.91, 
αποφασίζουμε: 

Α, Τροποποιούμε το εδάφ. β’ της παραγράφου 2 των Σημειώσεων 
του άρθρου 11 του ΚΤΕΦΜ/Ο.Λ.Π. και το εδάφιο στ’ της παραγράφου 
1 του άρθρου 6 του ΚΕΑΔ/Ο.Λ.Π., όσον αφορά το χρόνο υποβολής του 

σχετικού τελωνειακού παραστατικού και ορίζουμε αυτόν από 60 ημέρες 
σε 180 ημέρες. 

Β. Συμπληρώνουμε τις ειδικές διατάξεις για αποθηκευτικά δικαιώ¬ 
ματα Εμπορευματοκιβωτίων «ΙΝ ΤΚΑΝ5ΙΤ» και ορίζουμε ότι τα απο¬ 
θηκευτικά δικαιώματα εμπ/των που κομίζονται εντός εμπορευματοκι¬ 
βωτίων και τα οποία ύστερα από άμεση εκκένωση και άμεση πλήρωση 
σε άλλο εμπορευματοκιβώτιο επανεξάγονται στο εξωτερικό, υπολογίζο¬ 
νται ανά τεμάχιο. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 7 Νοεμβρίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

-φ- 

Αριθ. 18433 (6) 

Τροποποίηση της 13123/19.7.91 απόφασης Νομάρχη Δωδεκάνησου 
«περί Σύστασης Σχολικής Επιτροπής Δημοτικού Σχολείου και Γυ¬ 
μνασίου Δήμου Μεγάλου Χωρίου Τήλου». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 5 του Νόμου 1894/90 «για την Ακαδη¬ 
μία Αθηνών και άλλες εκπαιδευτικές διατάξεις». 

2. Την αριθ. 13123/19.7.91 απόφασή μας, με την οποία συστή- 
θηκε στο Δήμο Μεγάλου Χωρίου Τήλου, ίδιο νομικό πρόσωπο με την 
επωνυμία «Σχολική Επιτροπή Δημοτικού Σχολείου και Γυμνασίου Δή¬ 
μου Μεγάλου Χωρίου Τήλου». 

3. Το αριθ. 1130/9.8.91 έγγραφο της Δ/νσης Α/θμιας Εκπ/σης 
Δωδεκάνησου για ανασύσταση της σχολικής επιτροπής. 

4. Την αριθ. 41/91 απόφαση του Δημοτικού Συμβουλίου Μεγάλου 
Χωρίου Τήλου, με την οποία τροποποιείται και συμπληρώνεται η αριθ. 
25/1991 όμοια αυτού, αποφασίζουμε: 

Τροποποιούμε και συμπληρώνουμε την αριθ. 13123/19.7.91 από¬ 
φασή μας ως ακολούθως: 

1. Στην παρ. 1 συμπληρώνουμε την επωνυμία της Σχολικής Επιτρο¬ 
πής ως εξής: «Σχολική Επιτροπή Νηπιαγωγείου, Δημοτικού Σχολείου 
και Γυμνασίου Δήμου Μεγάλου Χωρίου Τήλου». 

2. Στην ίδια παράγραφο αντικαθίσταται η λέξη «πενταμελές» με τη 
λέξη «επταμελές» και συμπληρώνουμε το Διοικητικό Συμβούλιο του Νο¬ 
μικού Προσώπου ως εξής: 

α) Τον εκάστοτε Δήμαρχο ως Πρόεδρο της Σχολικής Επιτροπής, 
β) Ένα (1) Δημοτικό Σύμβουλο που ορίζεται με απόφαση Δ.Σ. 
γ) Το Διευθυντή του Γυμνασίου ή το νόμιμο αναπληρωτή του. 
δ) Το Διευθυντή του Δημοτικού Σχολείου, 
ε) Τη Διευθύντρια του Νηπιαγωγείου. 

στ) Ένα δημότη γονέα, μαθητή του Γυμνασίου ή του Δημοτικού Σχο¬ 
λείου. 

ζ) Έναν εκπρόσωπο της μαθητικής κοινότητας του Γυμνασίου. 
Κατά τα λοιπά ισχύει η αριθ. 13123/19.7.91 απόφαση. 

Η παρούσα να δημοσιευθεί στην Εφημερίδα της Κυβερνήσεως. 

Ρόδος, 22 Αυγούστου 2992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 
- _4 - 

Αριθ. 14357 (7) 

Τροποποίηση απόφασης συσταθέντος Νομικού Προσώπου με την επω-. 
νυμία «Σχολική Επιτροπή Α/θμιας Εκπ/σης» Κοινότητας Αγκώνος 
Ν. Κεφ/νίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Την αριθ. 14093/89 απόφασή μας περί σύστασης Νομικού Προ¬ 
σώπου με την επωνυμία «Σχολική Επιτροπή Α/θμιας Εκπ/σης Κοινό¬ 
τητας Αγκώνος», που δημοσιεύθηκε στο ΦΕΚ 869/21.11.89 τ. Β'. 

2. Την 44/91 απόφαση του Κοινοτικού Συμβουλίου Αγκώνος περί 
τροποποιήσεως της αριθ. 38/89 ομοίας αυτού, ως προς τα μέλη του 
Διοικητικού Συμβουλίου και τη θητεία των μελών, 

3. Τις διατάξεις α) του άρθρου 187 του Π. Δ/τος 323 (Δ.Κ.Κ.), β) 


του άρθρου 5 του Ν. 1984/40 «για την Ακαδημία Αθηνών και άλλες 
εκπαιδευτικές διατάξεις» και γ) του Π.Δ. 331/83 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες», αποφασί¬ 
ζουμε: 

Τροποποιούμε μερικώς την αριθ. 14093/89 απόφασή μας ως προς 
το Διοικητικό Συμβούλιο και τη θητεία του συσταθέντος Προσώπου 
«Σχολική Επιτροπή Α/θμιας Εκπ/σης» Κοινότητας Αγκώνος ως ακο¬ 
λούθως: 

1. Το Νομικό Πρόσωπο διοικείται από 5μελές Δ/κό Συμβούλιο απο- 
τελούμενο από: α) Έναν Κοινοτικό Σύμβουλο ως Πρόεδρο. 

β) Μέλη τρεις Κοιν. Συμβούλους και 
γ) Το Δ/ντή του Δημοτικού Σχολείου. 

2. Η θητεία του πρώτου Δ.Σ. λήγει με τη λήξη της παρούσας Κοινο¬ 
τικής περιόδου. 

Κατά τα λοιπά ισχύει ως έχει η ανωτέρω απόφαση. 

Η παρούσα να δημοσιευθεί στην Εφημερίδα της Κυβερνήσεως. 

Αργοστόλι, 11 Νοεμβρίου 1991 

Ο Νομάρχης 
ΝΙΚ. ΒΟΥΔΟΥΡΗΣ 

-ψ- 

Αριθ . 17329 (8) 

Σύσταση ίδιου Νομικού Προσώπου στην Κοινότητα Γουβών Ν. Λακω¬ 
νίας με την επωνυμία «Σχολική Επιτροπή Δημοτικού Σχολείου Γου¬ 
βών». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: α) των παραγρ. 8-15 του άρθρου 5 του Ν. 1854/ 
1990 «για την Ακαδημία Αθηνών και άλλες εκπαιδευτικές διατάξεις» 
(Α' 110) και β) του άρθρου 187 του Δημοτικού και Κοινοτικού Κώδικα 
(Π.Δ. 323/1989) (Α' 146). 

2. Την 11/1990 απόφαση του Κοινοτικού Συμβουλίου Γουβών του 
Νομού Λακωνίας για σύσταση Σχολικής Επιτροπής, αποφασίζουμε: 

1. Συνιστούμε στην Κοινότητα Γουβών του Νομού Λακωνίας ίδιο νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Γ ουβών» 

Η συνιστώμενη με την απόφαση αυτή Σχολική Επιτροπή διοικείται 
από 5μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο της Σχολικής 
Επιτροπής. 

β) Δύο (2) Κοινοτικούς Συμβούλους οριζόμενους από το Κ.Σ. 
γ) Τον εκάστοτε Διευθυντή του Δημοτικού Σχολείου, 
δ) Τον εκπρόσωπο του Συλλόγου Γονέων και Κηδεμόνων ή το γονέα 
ενός μαθητή οριζόμενο από το Κ.Σ. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και το γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμού τους. 

Η εισήγηση προς τις αντίστοιχες διευθύνσεις πρωτοβάθμιας και δευ¬ 
τεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας εκ δρχ. 100.000. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6. Περιουσία: 

(Αναγράφεται η περιουσία που τυχόν διατίθεται). 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 1 Νοεμβρίου 1991 
Ο Νομάρχης 

ΦΩΤΙΟΣ ΦΑΛΙΑΓΚΑΣ 
- 4 - 

Αριθ. 91654 (9) 

Σύσταση προσωρινών θέσεων αορίστου χρόνου με σχέση εργασίας Ι.Δ, 
στο Δήμο Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 
Έχοντας υπόψη: 

1. Τις διατάξεις του άρθρου 5 παρ. 8 του Ν. 1874/90 σύμφωνα με 
τις οποίες «το προσωπικό που προσλήφθηκε μετά την 31.12.1988 και 
μέχρι την 31.12.1989 για ανάγκες, όπως αναφέρονται στην παρ. 2 του 
άρθρου αυτού με σχέση εργασίας Ιδιωτικού Δικαίου ορισμένου χρόνου ή 
με μίσθωση έργου, κατατάσσεται σε θέσεις Ιδιωτικού Δικαίου αορίστου 
χρόνου. Αν δεν υπάρχουν κενές θέσεις συνιστώνται αυτοδίκαια με την 
πράξη κατάταξης, β) Προσωπικό που για οποιοδήποτε λόγο δεν μπορεί 
να διορισθεί σε μόνιμες θέσεις, κατατάσσεται σε θέσεις Ιδιωτικού Δι¬ 
καίου αορίστου χρόνου. 

2. Το άρθρο 5 παρ. 6 του Ν. 1874/90 σύμφωνα με το οποίο εφαρμό¬ 
ζονται αναλογικά οι διατάξεις του άρθρου 5 του Ν. 1476/1984. 

3. Το άρθρο 5 παρ. 2 του Ν. 1476/1984 σύμφωνα με το οποίο το 
προσωπικό που δεν κατέχει οργανικές θέσεις και για οποιοδήποτε λόγο 
δεν διορίζεται, εφόσον έχει συμπληρώσει το χρόνο υπηρεσίας που προ- 
βλέπεται, κατατάσσεται με απόφαση του αρμοδίου για την πρόσληψη 
οργάνου σε προσωρινές θέσεις με σχέση εργασίας Ιδιωτικού Δικαίου αο¬ 
ρίστου χρόνου, αντίστοιχες με την ειδικότητα που έχει προσληφθεί. 
Όσοι από το Προσωπικό κατέχουν αυξημένα τυπικά προσόντα (πτυχίο 
ανωτάτης ή ανωτέρας σχολής) σε σχέση με τα προσόντα της ειδικότη¬ 
τας που είχαν προσληφθεί κατατάσσονται σε αντίστοιχες με αυτά προ¬ 
σωρινές θέσεις. 

4. Το άρθρο 5 παρ. 3 του 1476/1984 σύμφωνα με τις οποίες οι θέ¬ 
σεις της προηγούμενης παραγράφου συνιστώνται αυτοδίκαια με το νόμο 
αυτό κατά ειδικότητα και αριθμό ίσο με τον αριθμό των κατατασσομέ- 
νων σ’ αυτές. Η διαπιστωτική πράξη του οικείου οργάνου για το συνο¬ 
λικό αριθμό των θέσεων αυτών κατά ειδικότητα δημοσιεύεται στην 
Εφημερίδα της Κυβέρνησης. 

5. Την υπ’ αριθ. 528/14.5.90 Π.Δ.Σ (13355/25.5.90) εγκριτική 
Νομαρχίας Αθηνών με την οποία το Συμβούλιο βεβαιώνει ότι οι ημερο¬ 
μίσθιοι εξυπηρετούν πάγιες και διαρκείς ανάγκες της υπηρεσίας. 

6. Τις αποφάσεις με τις οποίες προσλάβαμε ημερομίσθιους στις Δ/ 
νσεις Κηποτεχνίας, Αρχ/κού, Οδοποιίας, Καθ/τας, Κοιν. Μέριμνας & 
Υγείας. 

7. Τα γενικά προσόντα πρόσληψης που προβλέπονται από την κεί¬ 
μενη νομοθεσία. 

8. Το γεγονός ότι (1) μια καθαρίστρια στη Δ/νση Κοινωνικής Μέρι¬ 
μνας και Υγείας (1) ένας τεχνίτης στη Δ/νση Αρχ/κού, (3) τρεις τεχνί¬ 
τες και (2) δύο εργάτες στη Δ/νση Οδοποιίας, (4) τέσσερεις εργάτες στη 
Δ/νση Κηποτεχνίας, (10) δέκα θέσεις εργατών και μια θέση (1) ταπε- 
τσέρη στη Δ/νση Καθαριότητας.' 

9. Τις διατάξεις του άρθρου 101 Π.Δ. 323/89, αποφασίζουμε: 

Συστήνουμε για τους λόγους που αναφέρονται στο σκεπτικό της από¬ 
φασης, προσωρινές θέσεις αορίστου χρόνου με σχέση εργασίας Ιδ. Δι¬ 
καίου. 

Συγκεκριμένα (1) μία θέση καθαρίστριας στη Δ/νση Κοινωνικής Μέ¬ 
ριμνας και Υγείας, (1) μία θέση τεχνίτη στη Δ/νση Αρχ/κού, (3) τρεις 
θέσεις τεχνιτών και (2) δύο θέσεις εργατών στη Δ/νση Οδοποιίας, (4) 


τέσσερεις θέσεις εργατών στη Δ/νση Κηποτεχνίας, (10) θέσεις εργατών 
και μια θέση (1) ταπετσέρη στη Δ/νση Καθαριότητας). 

(Αριθ. απόφ. Νομ. Αθηνών 28608/13.11.91). 

Αθήνα, 25 Οκτωβρίου 1991 

Ο Δήμαρχος 
ΑΝΤΩΝΗΣ ΤΡΙΤΣΗΣ 

-♦- 

Αριθ . 91655 (10) 

Σύσταση προσωρινής θέσης Ι.Δ. αορίστου χρόνου στο Δήμο Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 
Έχοντας υπόψη: 

1. Τις διατάξεις του αρ. 5 παρ. 8 του Ν. 1874/90 σύμφωνα με τις 
οποίες «το προσωπικό που προσλήφθηκε μετά την 31.12.1988 και μέ¬ 
χρι την 31.12.1989 για ανάγκες, όπως αναφέρονται στην παρ. 2 του 
άρθρου αυτού με σχέση εργασίας Ιδ. Δικαίου αορίστου χρόνου. Αν δεν 
υπάρχουν κενές θέσεις συνιστώνται αυτοδίκαια με την πράξη κατάτα¬ 
ξης- 

β) Προσωπικό που για οποιονδήποτε λόγο μπορεί να διορισθεί σε μό¬ 
νιμες θέσεις, κατατάσσεται σε θέσει Ιδ. Δικαίου αορίστου χρόνου. 

2. Το αρ. 2 παρ. 6 του Ν. 1874/90 σύμφωνα με το οποίο εφαρμόζο¬ 
νται αναλογικά οι διατάξεις του αρ. 5 του Ν. 1476/84. 

3. Το αρ. 5 παρ. 2 του Ν. 1476/84 σύμφωνα με το οποίο το προσω¬ 
πικό που δεν κατέχει οργανικές θέσεις και για οποιονδήποτε λόγο δεν 
διορίζεται, εφόσον έχει συμπληρώσει το χρόνο υπηρεσίας που προβλέπε- 
ται, κατατάσσεται με απόφαση του αρμοδίου για την πρόσληψη οργάνου 
σε προσωρινές θέσεις με σχέση εργασίας Ιδ. Δικαίου αορίστου χρόνου, 
αντίστοιχες με την ειδικότητα που έχει προσληφθεί. 

4. Το αρ. 5 παρ. 3 του Ν. 1476/84 σύμφωνα με τις οποίες οι θέσεις 
της προηγούμενης παραγράφου συνιστώνται αυτοδίκαια με το νόμο 
αυτό κατά ειδικότητα και αριθμό ίσο με τον αριθμό των κατατασσομέ- 
νων σε αυτές. 

5. Την υπ’ αριθ. 528/14.5.1990 Π.Δ.Σ. (13355/25.5.1990) 
εγκριτική Νομαρχίας Αθηνών με την οποία το Δημοτικό Συμβούλιο βε¬ 
βαιώνει ότι οι ημερομίσθιοι υπηρετούν πάγιες και διαρκείς ανάγκες της 
υπηρεσίας. 

6. Για αποφάσεις με τις οποίες προσλάβαμε ένα ημερομίσθιο στην Δ/ 
νση Αρχ/κού. 

7. Το γεγονός ότι ο ανωτέρω ημερομίσθιος τεχνίτης συνταξιοδοτή- 
θηκε από το ΙΚΑ με τη δυνατότητα να συνεχίσει την εργασία του, υπό 
την προϋπόθεση ότι οι μικτές μηνιαίες αποδοχές του δεν πρέπει να υπερ¬ 
βαίνουν το 35/πλάσιο του ημερομισθίου του ανειδίκευτου εργάτη που 
ισχύει κάθε φορά. 

8. Τις διατάξεις της*παρ. 1 του άρθρ. 29 του Ν. 1902/90. 

9. Την απόφαση του Δ/ντού του ΙΚΑ, με την οποία χορηγείται η 
άδεια εργασίας στον ανωτέρω συνταξιούχο. 

10. Τις διατάξεις του άρ. 101 του Π.Δ/τος 323/89. 

11. Το Ν. 1256/82 και το άρθρο 12 παρ. 33 του Ν. 4476/65. 

12. Τις εγκυκλίους με αρ. 64679/86 και 5116/87 του Υπουργείου 
Εσωτερικών που αναφέρονται στην απασχόληση προσωπικού μετά την 
συνταξιοδότησή του. 

13. Το γεγονός ότι ένας (1) τεχνίτης στη Δ/νση Αρχ/κού έχει τις 
προϋποθέσεις για την τοποθέτησή του σε συνιστώμενη θέση αορίστου 
χρόνου. 

14. Τα γενικά προσόντα πρόσληψης και κατάταξης που προβλέπο- 
νται από την κείμενη νομοθεσία, αποφασίζουμε: 

Συστήνουμε για τους λόγους που αναφέρονται στο σκεπτικό της από¬ 
φασης μία (1) προσωρινή θέση τεχνίτη με σχέση εργασίας Ιδ. Δικαίου 
αορίστου χρόνου του οποίου οι μικτές αποδοχές δεν θα υπερβαίνουν το 
35/πλάσιο του ημερομισθίου του ανειδίκευτου εργάτη που ισχύει κάθε 
φορά. 

(Αριθ. απόφ. Νομ. Αθηνών 28608/13.11.1991). 

Αθήνα, 5 Οκτωβρίου 1991 

Ο Δήμαρχος 
ΑΝΤΩΝΗΣ ΤΡΙΤΣΗΣ 

Αριθ. 3458 (11) 

Τροποποίηση του Κανονισμού του Εκκλησιαστικού Ιδρύματος Προστα¬ 
σίας Απόρων Κορασίδων (Ε.Ι.Π.Α.Κ.) Ο Άγ. Ανδρέας της Ι.Μ. 

Νέας Σμύρνης. 

Ο ΜΗΤΡΟΠΟΛΙΤΗΣ ΝΕΑΣ ΣΜΥΡΝΗΣ 
Έχοντες υπ’ όψει τας διατάξεις: 

α) Των άρθρων 1 §4 και 29 του Νόμου 590/1977 «περί Καταστα¬ 
τικού Χάρτου της Εκκλησίας της Ελλάδος» (Φ.Ε.Κ. 146/31.5.1977, 
Τεύχος Α'). 

β) Την υπ’ αριθμ. Πρωτ. 1559/22.6.1987 Απόφασιν του Μακαρι- 
ωτάτου Αρχιεπισκόπου Αθηνών και πάαης Ελλάδος Σεραφείμ, δημο- 
σιευθείσαν εις το υπ’ αριθμόν 714/10.12.1987 Φύλλον, Τεύχος Β', 
της Εφημερίδος της Κυβερνήσεως, 

αποφασίζομεν 

την τροποποίησιν του Κανονισμού του Εκκλησιαστικού Ιδρύματος Προ¬ 
στασίας Απόρων Κορασίδων (Ε.Ι.Π.Α.Κ.) «ο Άγιος Ανδρέας» της Ιεράς 
Μητροπόλεως Νέας Σμύρνης. 

Η απόφασις αυτή να δημοσιευθή στην Εφημερίδα της Κυβερνήσεως 
και εις το επίσημον Περιοδικόν της Εκκλησίας της Ελλάδος ΕΚΚΛΗ¬ 
ΣΙΑ. 

Νέα Σμύρνη, 23 Οκτωβρίου 1991 
Ο Μητροπολίτης 

| Ο Νέας Σμύρνης ΑΓΑΘΑΓΓΕΛΟΣ 

ΟΡΓΑΝΙΣΜΟΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΠΡΟΣΤΑΣΙΑΣ ΑΠΟΡΩΝ ΚΟΡΑΣΙΔΩΝ (Ε.Ι.Π.Α.Κ.) 

«Ο ΑΓΙΟΣ ΑΝΔΡΕΑΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΣΜΥΡΝΗΣ 
ΚΕΦΑΛΑΙΟΝ Α’ 

Σύστασις και σκοπός του Ιδρύματος 
Άρθρον 1 

Το ιδρυθέν το 1923 Φιλανθρωπικόν Ίδρυμα υπό την επωνυμίαν 
«Εκκλησιαστικόν Ίδρυμα Προστασίας Απόρων Κορασίδων (Ε.Ι.- 
Π.Α.Κ.) της Ιεράς Μητροπόλεως Νέας Σμύρνης «Ο Άγιος Ανδρέας», 
λειτουργούν και εδρεύον εν Νέα Σμύρνη, αποτελεί ίδιον Νομικόν Πρό- 
σωπον Ιδιωτικού Δικαίου, διοικούμενον και εκπροσωπούμενου κατά τα 
εν τω Κεφαλαίω Β' ειδικώς οριζόμενα. 

Άρθρον 2 

Σκοπός του Ιδρύματος είναι η, εις ορφανάς, διαλελυμένων ή προβλη¬ 
ματικών οικογενειών, ή απλώς απόρους κορασίδας παροχή περιθάλ- 
ψεως, μορφώσεως και Χριστιανικής ανατροφής και εν γένει των απα¬ 
ραιτήτων δια την ζωήν εφοδίων, ως και επαγγελματικού προσανατολι¬ 
σμού. 

ΚΕΦΑΛΑΙΟΝ Β’ 

Διοίκησις και εκπροσώπησις του Ιδρύματος 
Άρθρον 3 

Το Εκκλησιαστικόν Ίδρυμα Προστασίας Απόρων Κορασίδων (Ε.Ι.- 
Π.Α.Κ.) «Ο Άγιος Ανδρέας» της Ιεράς Μητροπόλεως Νέας Σμύρνης, 
τελούν υπό την άμεσον προστασίαν του Σεβ. Μητροπολίτου Νέας Σμύρ¬ 
νης, υπόκειται εις την εποπτείαν του Υπουργείου Υγείας, Προνοίας και 
Κοινωνικών Ασφαλίσεων κατά τας κειμένας εκάστοτε διατάξεις και 
διοικείται υπό Διοικητικού Συμβουλίου, προεδρευομένου υπό του Σεβ. 
Μητροπολίτου Νέας Σμύρνης. 

Άρθρον 4 

Το Διοικητικόν Συμβούλιου αποτελείται εξ επτά (7) μελών και συ¬ 
γκροτείται εκ του Μητροπολίτου Νέας Σμύρνης, ως Προέδρου, εκ δύο 
Κληρικών της Μητροπόλεως Νέας Σμύρνης, εξ ώυ ο εις ορίζεται Αντι¬ 
πρόεδρος του Διοικητικού Συμβουλίου και εκ τεσσάρων (4) λαϊκών κυ¬ 
ριών ή κυρίων, ως μελών, μετά των αναπληρωματικών αυτών. 

Η θητεία του Διοικητικού Συμβουλίου είναι τριετής, τα δε μέλη τού¬ 
του διορίζονται δια πράξεως του Μητροπολίτου Νέας Σμύρνης, δυναμέ- 
υου να διορϊση το αυτό πρόσωπον ως μέλος του Διοικητικού Συμβουλίου 
και δια πλείονας ευ συνεχεία της μιας τριετίας. 


Άρθρον 5 

Το Διοικητικόν Συμβούλιου συνέρχεται τακτικώς μεν ανά δίμηνον, 
εκτάκτως δε τη προσκλήσει του Προέδρου, ευρίσκεται δε τούτο εν απαρ¬ 
τία παρόντων κατά την συνεδρίαν τεσσάρων (4) τουλάχιστον μελών. Αι 
αποφάσεις του Διοικητικού Συμβουλίου λαμβάνονται κατά πλειονοψη¬ 
φίαν, εν ισοψηφία δε νικώσης της ψήφου του Προέδρου. 

Η Διευθύντρια του Ιδρύματος καλουμένη παρίσταται κατά τας συνε¬ 
δρίας άνευ δικαιώματος ψήφου, εισηγουμένη τα θέματα της ημερήσιας 
διατάξεως. 

Το Διοικητικόν Συμβούλιου εκλέγει εκ των μελών αυτού τον Γενικόν 
Γραμματέα, τον Επόπτην και τον Ταμίαν-Σύμβουλον του Ιδρύματος. 
Τον Πρόεδρον απάντα ή κωλυόμενου αναπληροί ο Αντιπρόεδρος. 

Τα πρακτικά της συνεδριάσεως του Διοικητικού Συμβουλίου αναγι¬ 
γνώσκονται εις την αμέσως επομένην συνεδρίαν και υπογράφονται υπό 
των παρισταμένων κατά την ανάγνωσιν μελών. 

Άρθρον 6 

Το Διοικητικόν Συμβούλιου έχει την ανωτάτην διοίκησιν των υποθέ¬ 
σεων του Ιδρύματος και αποφασίζει επί παντός ζητήματος συναφούς 
προς τον σκοπόν αυτού. 

Άρθρον 7 

Δια την εκτέλεσιν των αποφάσεων του Διοικητικού Συμβουλίου και 
την διαχείρισιν της περιουσίας του, ως και την εποπτείαν των οικονομι¬ 
κών υπηρεσιών του Ιδρύματος δύναται να συνιστάται υπό τούτου τριμε¬ 
λής Επιτροπή εκ των μελών αυτών, εξ ών τουλάχιστον το έν δέον να εί¬ 
ναι κληρικόν. 

Δύναται επίσης να ανατίθεται η εκτέλεσης ωρισμένης αποφάσεως του 
Διοικητικού Συμβουλίου και εις έν μόνον εκ των μελών αυτού. 

Η Επιτροπή ή το μέλος εις ό ανετέθη η εκτέλεσις της αποφάσεως του 
Διοικητικού Συμβουλίου υποχρεούται εις λογοδοσίαν ενώπιον αυτού 
εντός ευλόγου χρόνου. 

Άρθρον 8 

Ο Μητροπολίτης Νέας Σμύρνης, ως Πρόεδρος ασκεί την Ανωτάτην 
επί του Ιδρύματος εποπτείαν, καθορίζει τας εργασίας του Διοικητικού, 
Συμβουλίου, εκπροσωπεί νομίμως το Ίδρυμα ενώπιον πάσης δικαστι¬ 
κής και διοικητικής αρχής, συμβάλλεται εξ ονόματος και δια λογαρια¬ 
σμόν του Ιδρύματος, προηγούμενη αποφάσει του Διοικητικού Συμβου¬ 
λίου, υπογράφει την αλληλογραφίαν του Ιδρύματος και επικυρώνει τα 
αντίγραφα ή τα αποσπάσματα των Πρακτικών του Διοικητικού Συμ¬ 
βουλίου και εγκρίνει τας αναλήψεις των χρημάτων του Ιδρύματος εκ 
των Τραπεζών. 

Προκειμένου περί δόσεως «όρκου» τούτον δίδει δια το Ίδρυμα ο Γενι¬ 
κός Γραμματέας, εφ’ όσον είναι λαϊκός, άλλως τον όρκον δίδει μετ’ από- 
φασιν του Διοικητικού Συμβουλίου έν εκ των λαϊκών μελών αυτού. 

Άρθρον 9 

Ο Αντιπρόεδρος: α) αναπληροί τον Πρόεδρον απάντα ή κωλυόμενον 
και β) εξουσιοδοτούμενος υπό τούτου δύναται ν’ αντιπροσωπεύη το 
Ίδρυμα ενώπιον πάσης Αρχής, να υπογράφη την αλληλογραφίαν του 
Ιδρύματος και μετά του Γενικού Γραμματέως τα εντάλματα πληρω¬ 
μών. 

Άρθρον 10 

Ο Γ ενικός Γ ραμματέας, εν συνεννοήσει μετά του Προέδρου, καταρτί¬ 
ζει την ημερησίαν διάταξιν του Διοικητικού Συμβουλίου και εισηγείται 
εφ’ εκάστου θέματος, Κρατεί τα Πρακτικά των συνεδριάσεων του Δ. 
Συμβουλίου, βοηθούμενος υπό τυχόν Ειδικού Γραμματέως. Επιμελεί¬ 
ται της εκτελέσεως των αποφάσεων του Δ. Συμβουλίου και της εκδό- 
σεως των ενταλμάτων πληρωμής υπό των αρμοδίων υπαλλήλων του 
Ιδρύματος. 

Άρθρον 11 

Ο Επόπτης έχει την αμεσωτέραν επίβλεψιν του Σχολείου, της αγω¬ 
γής, της διαίτης και της υγιεινής των τροφίμων και εισηγείται εις το 
Διοικητικόν Συμβούλων μέτρα προς βελτίωσιν αυτών. 

Άρθρον 12 

Καθήκοντα Νομικού Συμβούλου του Ιδρύματος ανατίθενται, εφ’ όσον 
παρίσταται ανάγκη, προτάσει του Προέδρου αυτού, υπό του Διοικητικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμβουλίου, εις δικηγόρον. 

Ο Νομικός Σύμβουλος παρέχει την γνώμην του επί των αναφυομέ- 
νων νομικών ζητημάτων, παρακολουθεί την πορείαν των απασχολου- 
σών το Ίδρυμα δικαστικών υποθέσεων και λαμβάνει τα ενδεικνυόμενα 
μέτρα, αναφέρων εκάστοτε εις τον Πρόεδρον του Δ. Συμβουλίου. 

ΚΕΦΑΛΑΙΟΝ Γ 
Ευεργέται και Μεγάλοι Ευεργέται 

Άρθρου 13 

Το Διοικητικόν Συμβούλιου ανακηρύσσει Ευεργέτας τους εισφέρο¬ 
ντας υπέρ του Ιδρύματος από 1.000.000 έως 5.000.000 Μεγάλους δε 
Ευεργέτας τους εισφέροντας από 5.000.000 και άνω. 

Ευεργέται του Ιδρύματος δύνανται, αποφάσει του Δ. Συμβουλίου, να 
ανακηρυχθώσι και πρόσωπα προσενέγκόντα εις αυτό άλλας εξαιρετικάς 
υπηρεσίας. 

Τα ονόματα των Ευεργετών και των Μεγάλων Ευεργετών αναγρά¬ 
φονται χρυσοίς γράμμασιν εις τας παρά την είσοδον του Ιδρύματος ή του 
Ιερού αυτού Ναού μαρμαρίνας πλάκας, αναφέρονται εις τας ετήσιας εκ¬ 
θέσεις, αναγραφόμενα δε ευ τοις Διπτύχοις μνημονεύονται κατά την Θ. 
Λειτουργίαν. 

ΚΕΦΑΛΑΙΟΝ Δ’ 

Περιουσία του Ιδρύματος και διαχείρισις αυτής 

Άρθρου 14 

Η διοίκησις και διαχείρισις της περιουσίας του Ιδρύματος ενεργείται 
δια του Διοικητικού Συμβουλίου. 

Άρθρου 15 

1. Η εκμίσθωσις των ακινήτων του Ιδρύματος γίνεται πάντοτε δι’ έν 
έτος δια δημοσίου διαγωνισμού, προκηρυσσομένου προ επταημέρου 
τουλάχιστον και καθ’ ημέραν Κυριακήν, ενώπιον Επιτροπής, συνιστω- 
μένης, κατά τα εν άρθρω 7 του παρόντος, ήτις και αποφασίζει επί του 
αποτελέσματος τούτου. 

2. Εν περιπτώσει μη εμφανίσεως υπερθεματιστών επαναλαμβάνεται 
ούτος την αμέσως επομένην Κυριακήν και την αυτήν ώραν. Εάν και 
μετά την επανάληψιν καθίσταται ανέφικτος ή δια διαγωνισμού εκμί- 
σθωσις, γίνεται αύτη μετ’ απόφασιν του Διοικητικού Συμβουλίου 6Γ 
ιδιαιτέρας συμφωνίας. 

5. Εν περιπτώσει εκποιήσεως ακινήτου, εν τη διακηρύξει θα καθορί¬ 
ζεται, ότι το τίμημα θα καταβάληται ολόκληρον τοις μετρητοίς και ότι 
άνευ της καταβολής ταύτης δεν θα μεταβιβάζεται η κυριότης. 

Άρθρου 16 

Η εκτέλεσις έργου, ούτινος η δαπάνη υπερβαίνει το ποσόν του ενός 
εκατομμυρίου πεντακοσίωυ χιλιάδων δραχμών (1.500.000), γίνεται 
κατόπιν δημοσίου διαγωνισμού. Εάν η δαπάνη της εκτελέσεως του έρ¬ 
γου είναι άνω των πεντακοσίωυ χιλιάδων δραχμών και μέχρι ενός εκα¬ 
τομμυρίου πεντακοσίωυ χιλιάδων (5000.000-1.500.000) το έργου 
δύναται, κατά την κρίσιυ του Διοικητικού Συμβουλίου, να γίνη και κατό¬ 
πιν προχείρου διαγωνισμού. Η εκτέλεσις έργων αξίας κάτω των πεντα- 
κοσίων χιλιάδων δραχμών (500.000), δύναται να ανατεθή εις εργολά¬ 
βον και δι’ ιδιαιτέρας συμφωνίας. Το αυτό ισχύει και προκειμένης εκτε¬ 
λέσεως έργων και δι’ αυτοεπιστασίας. 

Άρθρου 17 

Προμήθειαι και παραγγελϊαι αποφασίζονται υπό του Διοικητικού 
Συμβουλίου και εκτελούνται δια δημοσίου ή προχείρου διαγωνισμού 
κατά τας εν τω προηγουμένου άρθρω διακρίσεις. 

Ο διαγωνισμός διεξάγεται υπό Επιτροπής κατά τα ανωτέρω, αποφα- 
σιζούσης και επί του αποτελέσματος αυτού. 

Προμήθειαι αφορώσαι εις είδη διατροφής, δύνανται να γίνωσι κατ’ 
απόφασιν του Διοικητικού Συμβουλίου και άνευ διαγωνισμού, εκ του 
ελευθέρου εμπορίου. Προμήθειαι αντικειμένων, ών η αξία δεν υπερβαί¬ 
νει κατά κεφάλαιου και άρθρου το ποσόν των πενήκοντα χιλιάδων δραχ¬ 
μών (50.000) δύνανται να γίνωσιν άνευ διαγωνισμού εκ του ελευθέρου 
εμπορίου. 

Άρθρου 18 

Η ακίνητος περιουσία του Ιδρύματος καταγράφεται εν τω Κτηματο¬ 
λογίου, όπερ τηρείται υπό του Ταμίου. Την ακίνητον περιουσίαν του 


Ιδρύματος επιβλέπει ο Ταμίας-Σύμβουλος. 

Τα εν τω Ιδρύματι αντικείμενα, τα μη υποκείμενα εις άμεσον κατανά- 
λωσιν, καταγράφονται εις ίδιον βιβλίου, τηρούμενου υπό του διαχειρι- 
στού. 

Ο έλεγχος της κινητής εν γένει περιουσίας του Ιδρύματος και η τήρη- 
σις των σχετικών βιβλίων καθορισθήσονται ειδικώτερον δια του εσωτε¬ 
ρικού κανονισμού του Ιδρύματος. 

Άρθρου 19 

Το οικονομικόν έτος του Ιδρύματος άρχεται την Ιην Ιανουάριου και 
λήγει την 3 Ιην Δεκεμβρίου εκάστου έτους. 

Τα έσοδα και έξοδα του Ιδρύματος εκάστου οικονομικού έτους προσ¬ 
διορίζονται δια προϋπολογισμού. Ο προϋπολογισμός του Ιδρύματος κα¬ 
ταρτίζεται υπό του Ταμίου-Συμβούλου, ελέγχεται και εγκρίνεται υπό 
του Διοικητικού Συμβουλίου το βραδύτερου 15 ημέρας από της ενάρ- 
ξεως του οικονομικού έτους. Ο προϋπολογισμός του Ιδρύματος υποβάλ¬ 
λεται εις την Ιεράν Μητρόπολιν Νέας Σμύρνης προς έγκρισιν. 

Άρθρου 20 

Ληξάσης της χρήσεως συντάσσεται υπό του Ταμίου ο απολογισμός 
και ισολογισμός του Ιδρύματος. Ο απολογισμός και ισολογισμός ελέγ¬ 
χονται και εγκρίνονται υπό του Διοικητικού Συμβουλίου εντός 15 ημε¬ 
ρών από της λήξεως εκάστου οικονομικού έτους. 

Το Διοικητικόν Συμβούλιου, μετά την ψήφισιν αυτών υποβάλλει αυ¬ 
τούς εις την Ιεράν Μητρόπολιν Νέας Σμύρνης το βραδύτερου μέχρι τέ¬ 
λους Φεβρουάριου, μετ’ εκθέσεως των πεπραγμένων του Ιδρύματος και 
πινάκων εμφαινόντων τον αριθμόν των κορασίδων των διαμεινασών εις 
αυτό κατά το έτος τούτο. 

Άρθρου 21 

Ο Σύμβουλος-Ταμίας έχει την γενικήν παρακολούθησιν των οικονο¬ 
μικών του Ιδρύματος. Προτείνει εις το Διοικητικόν Συμβούλιου την λή- 
ψιν των αναγκαιούντων μέτρων των αφορώντων την περιουσίαν, τους 
πόρους και τας δαπάνας του Ιδρύματος. 

Ελέγχει εις το τέλος εκάστου μηνός τας γενομένας εισπράξεις και τας 
δαπάνας του μηνός, υπογράφων, μετά του Προέδρου και του Γ ενικού 
Γραμματέως, τα εντάλματα πληρωμών και τας μηνιαίας χρηματικάς 
καταστάσεις, εξακριβώνει το υπόλοιπον των παρά ταις Τραπέζαις ή των 
υπολόγω Διαχειριστή διαθεσίμων του Ιδρύματος, εισηγούμενος σχετι- 
κώς εις το Διοικητικόν Συμβούλιου. 

Παρακολουθεί την εντός των ορίων των πιστώσεων εκτέλεσιν του 
προϋπολογισμού, εισηγούμενος εις το Διοικητικόν Συμβούλιου των ψή- 
φισιν των αναγκαιουσών τυχόν συμπληρωματικών, αναπληρωματικών 
ή εκτάκτων πιστώσεων. 

' Άρθρου 22 

Η χρηματική περιουσία του Ιδρύματος δέον να είναι κατατεθειμένη 
εις ανεγνωρισμένην Τράπεζαν. 

Επ’ ουδενί λόγω επιτρέπεται η εις χείρας του Διαχειριστού του Χρη¬ 
ματικού τήρησις χρηματικού ποσού υπερβαίνοντος τας δραχμάς διακο- 
σίας χιλιάδας (200.000). Αναλήψεις χρημάτων ενεργούνται παρά του 
Συμβούλου-Ταμίου κατόπιν εξουσιοδοτήσεως του Προέδρου του Διοι¬ 
κητικού Συμβουλίου Μητροπολίτου Νέας Σμύρνης. 

Αι εισπράξεις και αι πληρωμαί ενεργούνται παρά του Συμβούλου- 
Ταμίου, όστις και τυγχάνει υπόλογος έναντι του Διοικητικού Συμβου¬ 
λίου του Ιδρύματος. 

Ο Σύμβουλος-Ταμίας οφείλει άπαξ του μηνός, τουλάχιστον, να προ- 
βαίνη εις έλεγχον της διαχειρίσεως του Διαχειριστού, αναφέρων περί 
του πορίσματος του ελέγχου εις το Διοικητικόν Συμβούλων κατά τα εν 
τω Εσωτερικώ Κανονισμώ ειδικώτερον καθορισθησόμενα. 

Άρθρον 23 

Τα δικαιολογητικά πληρωμών συνίσταται εις εντάλματα πληρωμών, 
εις καταστάσεις ή λογαριασμούς προμήθειας υλικού ή εκτελέσεως εργα¬ 
σιών, δεόντως εκκαθαρισμένας και εις εξοφλητικάς αποδείξεις. Επί των 
τιμολογίων ή των καταστάσεων βεβαιούται η εκτέλεσις των εργασιών 
και η παραλαβή των υλικών παρά της Διευθύντριας και του Διαχειρι- 
στού. Συν τοις άνω επισυνάπτονται και αντίγραφα συμβολαίων, προκει- 
μένου περί προμηθειών ή εκτελέσεως έργων, γενομένων δι’ εργολαβίας 
ή αποσπάσματα Πρακτικών του Διοικητικού Συμβουλίου ή της τυχόν 
διορισθείσης υπό τούτου Επιτροπής του άρθρου 7 περί εγκρίσεως της 
δαπάνης και του τρόπου της εκτελέσεως ταύτης. 

Τα δικαιολογητικά ταύτα διαιρούνται κατ’ είδος δαπάνης, αναλόγως 
προς την διαίρεσιν του προϋπολογισμού, συντάσσονται δε παρά του Δια- 
χειριστού εις το τέλος εκάστου μηνός καταστάσεις, εις άς εμφανίζονται 
και τα πραγματοποιηθέντα έσοδα του μηνός. Τας καταστάσεις ταύτας 
προσυπογράφει ο Σύμβουλος-Ταμίας, η Διευθύντρια και ο Διαχειρι¬ 
στής. 

ΚΕΦΑΛΑΙΟΝ Ε' 

Περί προσωπικού 

Άρθρον 24 

Το ποσωπικόν του Ιδρύματος αποτελείται: 

1. Εκ μιας Διευθύντριας. Την Διευθύντριαν απούσαν ή κωλυομένην ανα¬ 
πληροί η υπό του Διοικητικού Συμβουλίου οριζομένη αντικατάστασις. 

2. Εξ ενός αμίσθου Εφημερίου του Ιερού Ναού του Ιδρύματος. 

3. Εξ ενός Παιδιάτρου. 

4. Εξ ενός διαχειρίστού του χρηματικού και ενός διαχειριστού υλικού 
και τροφίμων (αποθηκαρίου). 

5. Εκ μιας παιδαγωγού ή κοινωνικής λειτουργού. 

6. Εξ αναλόγου αριθμού επιμελητριών, οριζομένων εκάστοτε υπό του 
Διοικητικού Συμβουλίου επί τη βάσει του αριθμού των υποτρόφων. 

7. Εξ αναλόγου διδακτικού προσωπικού, διοριζομένου υπό του 
Υπουργείου Εθνικής Παιδείας και Θρησκευμάτων. Ειδικώς δια την δι¬ 
δασκαλίαν των εν άρθ. 31 παρόντος μαθημάτων, εξ αναλόγου ειδικού 
προσωπικού, διοριζομένου δια συμβάσεως εργασίας ιδιωτικού δικαίου. 

8. Εξ αναλόγου υπηρετικού προσωπικού, διοριζομένου εκάστοτε υπό 
του Διοικητικού Συμβουλίου. 

Άρθρον 25 

1. Το Διοικητικόν Συμβούλων διορίζει και παύει το προσωπικόν του 
Ιδρύματος. 

2. Το προσωπικόν του Ιερού Ναού του Ιδρύματος διορίζει ο Μητρο¬ 
πολίτης Νέας Σμύρνης. 

Άρθρον 26 

Οι υπάλληλοι και υπηρέται του Ιδρύματος συνδέονται μετά τούτου 
δια συμβάσεως εργασίας ιδιωτικού δικαίου. 

Άρθρον 27 

Η επί του προσωπικού πειθαρχική δικαιοδοσία του Διοικητικού Συμ¬ 
βουλίου και τη Διευθύντριας, ως και τα προσόντα διορισμού, τα καθήκο¬ 
ντα και τα δικαιώματα αυτού καθορίζονται υπό του Εσωτερικού του 
Ιδρύματος ΚανονΛμού. 

Ουδείς εκ του υπαλληλικού ή υπηρετικού προσωπικού απολύεται 
άνευ προηγουμένης κλήσεως εις απολογίαν και άνευ ητιολογημένης 
αποφάσεως του Διοικητικού Συμβουλίου, καταχωριζομένης πάντοτε εις 
τα πρακτικά. 

ΚΕΦΑΛΑΙΟΝ ΣΤ’ 

Περί των υποτρόφων 

Άρθρον 28 

1. Εις το Ίδρυμα εισάγονται άποροι και απροστάτευτοι κορασίδες, 
ηλικίας 6 και άνω ετών συμπεπληρωμένων, άρτιαι σωματικώς και 
πνευματικώς, προτιμωμένων: α) των ορφανών τέκνων κληρικών, β) 
των ορφανών τέκνων πεσόντων εν πολέμω ή εν τη εκτελέσει καθήκο¬ 
ντος, γ) των ορφανών πατρός και μητρός, δ) των ορφανών μητρόςκ αι ε) 
διαλελυμένων και προβληματικών οικογενειών. 

2. Κατ’ εξαίρεσιν της ανωτέρω σειράς προτιμήσεως, δύναται να 
εγκρΐνεται η εισαγωγή κορασίδος υπό του Διοικητικού συμβουλίου, εφ’ 
όσον υφίσταται σπουδαίος προς τούτο λόγος. 

3. Δια πάσαν εισερχομένην κορασίδα εκδίδεται σχετικόν ηριθμημένον 
δελτίον εισαγωγής, υπογραφόμενον υπό του Μητροπολίτου Νέας Σμύρνης. 

Άρθρον 29 

Ο κηδεμών της προς εισαγωγήν εις το Ίδρυμα κορασίδος οφείλει να 
προσαγάγη μέχρι της 15ης Αυγούστου αίτησιν μετά δύο φωτογραφι¬ 
κών αυτής προς τον Πρόεδρον του Διοικητικού Συμβουλίου, συνοδευο- 
μένην 1) υπό ληξιαρχικής πράξεως θανάτου πατρός ή μητρός ή αμφοτέ- 
ρων των γονέων, 2) πιστοποιητικού γεννήσεως, 3) βεβαιώσεως του οι¬ 
κείου Εφημερίου περί της οικογενειακής της καταστάσεως, 4) πιστοποι¬ 
ητικού του ιατρού του Ιδρύματος ή Δημοσίου Νοσοκομείου περί πλήρους 


υγείας και πνευματικής αρτιότητος της προτεινομένης προς εισαγωγήν 
και 5) εκθέσεως κοινωνικής λειτουργού. 

Άρθρον 30 

Η εισαγωγή υποτρόφων ενεργείται μόνον κατά το δεύτερον δεκαπεν¬ 
θήμερον του Αυγούστου, εκτός εξαιρετικής περιστάσεως περί του επεί¬ 
γοντος της οποίας αποφαίνεται ο Μητροπολίτης Νέας Σμύρνης. 

Άρθρον 31 

Αι υπότροφοι, ενοικούσαι εν τω Ιδρύματι μέχρι συμπληρώσεως της 
εν αυτώ εκπαιδεύσεως αυτών, διατρέφονται, συντηρούνται και εκπαι¬ 
δεύονται εν αυτώ. 

Αι υπότροφοι υποπίπτουσαι κατά συνέχειαν εις Σοβαράς παρεκτρο- 
πάς αποβάλλονται οριστικώς του Ιδρύματος δι’ αποφάσεως του Διοικη¬ 
τικού Συμβουλίου, μετ’ ητιολογημένην έκθεσιν της Διευθύντριας. 

Άρθρον 32 

Αι υπότροφοι διδάσκονται τα μαθήματα του Δημοτικού Σχολείου του 
Ιδρύματος, του Γυμνασίου, Λυκείου και Πανεπιστημίου. 

Εντός του Ιδρύματος δύναται να λειτουργή, εκτός του υφισταμένου 
Δημοτικού Σχολείου και Οικοκυρική Επαγγελματική Σχολή, ής τα μα¬ 
θήματα καθορίζονται δι’ αποφάσεων του αρμοδίου Υπουργείου. 

Αι υπότροφοι δύνανται να ασκώνται συγχρόνως, κατά τον χρόνον της 
σχολής αυτών, κάι εις την χειροτεχνίαν ή εις άλλην τινά τέχνην, καθ’ ά 
ήθελεν αποφασίσει το Διοικητικόν Συμβούλων του Ιδρύματος, αναλό¬ 
γως των πόρων αυτού. 

Η εν γένει λειτουργία της Οικοκυρικής Σχολής, το προσωπικόν κ.λπ. 
καθορισθήσονται ειδικώτερον δια του Εσωτερικού Κανονισμού του Ιδρύ¬ 
ματος. Εις ταύτην προβλέπεται τετραετής φοίτησις, εγγράφονται αι 
απόφοτοι του Δημοτικού Σχολείου, του Ιδρύματος, φοιτώσαι εν αυτή 
μέχρι αποφοιτήσεως αυτών. 

Άρθρον 33 

Το Διοικητικόν Συμβούλιου ασκεί την πατρικήν αυτού επί των υποτρό¬ 
φων του Ιδρύματος προστασίαν και μετά την εκ τούτου αποφοίτησιν αυτών. 

ΚΕΦΑΛΑΙΟΝ Ζ' 

Ειδικαί Διατάξεις 

Άρθρον 34 

Ζητήματα, περί ών δεν προβλέπει ο παρών Οργανισμός, λύονται δι’ 
αποφάσεως του Διοικητικού Συμβουλίου λαμβανόμένης κατ’ απόλυτον 
πλειοψηφίαν. 

ΚΕΦΑΛΑΙΟΝ Η’ 

Μεταβατικαί διατάξεις 

Άρθρον 35 

Η θητεία των ήδη υπρετούντων μελών του Διοικητικού Συμβουλίου του 
Ιδρύματος θεωρείται λήγουσα αυτοδικαίως από της ισχύος του παρόντος. 

ΚΕΦΑΛΑΙΟΝ Θ' 

Άρθρον 36 

Τα της εσωτερικής υπηρεσίας και λειτουργίας του Ιδρύματος κανονι- 
σθήσονται υπό Εσωτερικού Κανονισμού, εκδιδομένου υπό του Διοικητι¬ 
κού Συμβουλίου. 

Άρθρον 37 

Το Ίδρυμα, εκτός των υπό του προγράμματος του Δημοτικού Σχο¬ 
λείου οριζομένων εορτών, αργεί κατά τας ακολούθους εορτάς: α) Την 
30ην Νοεμβρίου, εορτήν του Αγίου Ανδρέου, προστάτου του Ιδρύματος 
και β) Την ημέραν της εορτής του Μητροπολίτου Νέας Σμύρνης. 

Άρθρον 38 

Η σφραγίς του Ιδρύματος φέρει εν τω μέσω εικόνα του Κυρίου ευλο- 
γούντος τα παιδία και κύκλω τας λέξεις «Εκκλησιαστικόν Ίδρυμα Προ¬ 
στασίας Απόρων Κορασίδων της Ιεράς Μητροπόλεως Νέας Σμύρνης ο 
Άγιος Ανδρέας». 

Ο παρών Οργανισμός καταργεί πάντα προηγούμενον, ως και πάσαν 
προηγουμένην τροποποίησιν και ισχύει από της δημοσιεύσεώς του, είτε 
εις το Περιοδικόν ΕΚΚΛΗΣΙΑ είτε εις το ΦΕΚ. 

Ο ΑΡΧΙΓΡΑΜΜΑΤΕΥΣ 
_ 1ΆΡΧΙΜ. ΔΑΜΑΣΚΗΝΟΣ ΚΑΡΠΑΘΑΚΗΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ίΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










